rejauldu/bengali-wikipedia huggingface dataset:
বোয়ালখালী বাংলাদেশের দক্ষিণাঞ্চলের একটি ছোট শহর। এ শহরটি চট্টগ্রাম বিভাগের অন্তর্গত চট্টগ্রাম জেলার উত্তরে অবস্থিত একটি শহর। কর্ণফুলী নদীর পাশে অবস্থিত এ শহরটি বোয়ালখালী উপজেলার প্রধান ও সবচেয়ে বড় শহরাঞ্চল। প্রশাসনিক ভাবে বোয়ালখালী শহর হলো বোয়ালখালী উপজেলার সদর দফতর। চট্টগ্রাম শহর থেকে এ শহরের দূরত্ব ১৫ কি.মি.।  নামকরণ কথিত আছে হযরত বু-য়ালী কালান্দর শাহ নামানুসারে এ অঞ্চলের নামকরণ করা হয়।  ইতিহাস ব্রিটিশ শাসনামলে ১৯১০ সালের ২৯ আগস্ট বোয়ালখালী থানা প্রতিষ্ঠিত হয়। ১৯৮৩ সালে এ থানাকে  বোয়ালখালী উপজেলায় উত্তীর্ণ করা হলে বোয়ালখালীকে উপজেলার সদর করা হয়। এর আগে এ অঞ্চল পটিয়া মহকুমার অংশ ছিল। পরবর্তীতে ২০১২ সালের অক্টোবরে বোয়ালখালী পৌরসভা গঠিত হলে এ উপজেলা শহর পৌরশহরের মর্যাদা লাভ করে।  মুক্তিযুদ্ধের ঘটনাবলী ১৯৭১ সালে মুক্তিবাহিনীর সঙ্গে পাকবাহিনীর কালুরঘাট, ফকিরনী দীঘির পাড় ও কানুনগো পাড়া প্রভৃতি জায়গায় সম্মুখ সমরে অনেকে হতাহত হয়। ১৩ অক্টোবর কধুরখীল দুর্গাবাড়ি প্রাঙ্গণে পাকবাহিনী গণহত্যা সংঘটিত করে। মুক্তিযুদ্ধের স্মৃতিচিহ্ন হিসেবে ২টি স্মৃতিস্তম্ভ রয়েছে।  ভৌগোলিক উপাত্ত বোয়ালখালী শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮ মিটার। বোয়ালখালীর পশ্চিমে রয়েছে দেশের বাণিজ্যিক রাজধানী চট্টগ্রাম, পূর্বে করলডেঙ্গা পাহাড়, দক্ষিণে বৃহত্তর পটিয়া, উত্তর পূর্বে রাউজান, রাঙ্গুনিয়া এবং বান্দরবান পার্বত্য অঞ্চল। বোয়ালখালী শহরের পশ্চিম পাশ দিয়ে বয়ে চলেছে কর্ণফুলি নদী। এছাড়া শহরের মধ্য দিয়ে প্রবাহিত হচ্ছে নূর মাঝির খাল, ছন্দরিয়া খাল, চোরাখালী খাল, কাটাখালী, বেইচ্চাখালী খাল, রায়খালী খাল, বুড়ির মার খাল এবং মর্দনা খাল।  প্রশাসন এ শহরটি বোয়ালখালী পৌরসভা  দ্বারা পরিচালিত হয় যা ৯টি ওয়ার্ড এ বিভক্ত। বোয়ালখালী শহরের পুরোটাই বোয়ালখালী পৌরসভা এলাকার অন্তর্ভুক্ত হয়েছে যার ফলে বোয়ালখালী শহরের আয়তন আরো বৃদ্ধি পেয়েছে।   যোগাযোগ ব্যবস্থা  বোয়ালখালী শহরের অবস্থান কর্ণফুলি নদীর পাড়ে। জেলা সড়ক Z1059 (১১.১৪ কিলোমিটার দীর্ঘ) পটিয়া উপজেলা থেকে বোয়ালখালী শহরের উপর দিয়ে কানুনগোপাড়া গিয়ে পৌঁছেছে। বোয়ালখালীসহ দক্ষিণনাঞ্চলের যোগাযোগের অন্যতম মাধ্যম ব্রিটিশ আমলের কর্ণফুলী নদীর উপর নির্মিত রেল সড়ক সেতু। এ সেতু যাতায়াত ব্যবস্থা সহজ করেছে। প্রধান সড়কগুলোর মধ্যে আছে কানুনগোপাড়া-হাওলা ডি.সি সড়ক, শরৎসেন সড়ক, কালুরঘাট-ভান্ডালঝুড়ি সড়ক। এছাড়া নদী পথে যোগাযোগ অন্যতম মাধ্যম হিসাবে ইঞ্জিন চালিত বোট, সাম্পান ও নৌকা উল্লেখযোগ্য। এছাড়া কর্ণফুলি নদী তীরবর্তী হওয়ায় নদী পথে যোগাযোগ ব্যবস্থা রয়েছে। চট্টগ্রাম শহর থেকে বাস, ট্যাক্সি যোগে যাতায়াত করা যায়। কর্ণফুলি নদী পথে বোয়ালখালীতে মালামাল পরিবহন করা যায়।  অর্থনীতি বোয়ালখালীর পশ্চিম গোমদন্ডীর পূর্ব দিকে গড়ে উঠেছে বিভিন্ন টেক্সটাইল, লবণ কারখানাসহ বৃহৎ শিল্প কারখানা। কর্ণফুলী নদীর তীর ঘেষে পেপার মিলস, ডক ইয়ার্ড, সল্ট ইন্ডাস্ট্রিজ, টেক্সটাইল মিলসসহ বিভিন্ন প্রকার ক্ষুদ্র থেকে ভারী শিল্পকারখানা গড়ে উঠেছে।   উল্লেখযোগ্য ব্যক্তি   মুক্তকেশী দেবী   রমেশ চন্দ্রশীল   বিনয়বাঁশী জলদাস  শেফালী ঘোষ  কবরী সরোয়ার  এ.কি.এম হারুনুর রশিদ  আহমদ শরীফ  বীরাঙ্গনা রমা চৌধুরী  বীর মুক্তিযোদ্ধা কমান্ডার সোলায়মান  জাবেদ হোসেন  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
নূর খলিফা আল সুওয়াই (এভাবেও পরিচিত নূর বিনতে খলিফা সালিম আল সুওয়াই) একজন আমিরাতের রাজনীতিবিদ, সাবেক উপমন্ত্রী এবং জেনারেল উইমেন্স ইউনিয়নের মহাপরিচালক, যেটির চেয়ারপারসন হচ্ছেন ফাতেমা বিনতে মুবারক আল কেতবি। ২০১৬ সালে, তিনি ৬ষ্ঠ আরব নারী পুরস্কার পেয়েছিলেন।  কর্মজীবন প্রায় ২০০৫-এ, আল সুওয়াই সংযুক্ত আরব আমিরাতের পররাষ্ট্র মন্ত্রণালয়ের উপমন্ত্রী হিসেবে নিযুক্ত হন। তিনি আরব নারী সংগঠন প্রতিষ্ঠায় তার প্রচেষ্টার জন্য পরিচিত এবং জেনারেল উইমেন্স ইউনিয়নের মহাপরিচালক হন, যেটির চেয়ারপারসন হচ্ছেন সংযুক্ত আরব আমিরাতের জননী ফাতেমা বিনতে মুবারক আল কেতবি। তিনি মনে করেন যে আমিরাতে নারীদের অবস্থা উপসাগরীয় অঞ্চলগুলোর মধ্যে সবচেয়ে ভাল।  তার অধীনে, তথ্য ও যোগাযোগ প্রযুক্তির ব্যবহার দ্বারা নারীর ক্ষমতায়ন প্রচারের জন্য আমিরাতের টেলিযোগাযোগ রেগুলেটরি অথরিটির সাথে জেনারেল উইমেন্স ইউনিয়নের একটি সমঝোতা স্মারক স্বাক্ষর হয়। জাতিসংঘ কমিশনের নারীর অবস্থা সম্পর্কে ২০১৪ সেশনে তিনি নিশ্চিত করেছেন যে বেইজিং এবং কায়রো ঘোষণার বিধান সংযুক্ত আরব আমিরাত কর্তৃক পরিচালিত হবে। নারীর কল্যাণে তার কাজের স্বীকৃতিস্বরূপ, আরব মহিলা ফাউন্ডেশন ২০১৬ সালে নূর খলিফা আল সুওয়াইকে ৬ষ্ঠ আরব নারী পুরস্কার প্রদান করে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আরব আমিরাতের রাজনীতিবিদ
বিশ্বম্ভরপুর বাংলাদেশের সুনামগঞ্জ জেলার অন্তর্গত একটি উপজেলা।   অবস্থান ও আয়তন  এই উপজেলার উত্তরে ভারতের মেঘালয়, দক্ষিণে সুনামগঞ্জ সদর উপজেলা ও জামালগঞ্জ উপজেলা, পূর্বে সুনামগঞ্জ সদর উপজেলা, পশ্চিমে জামালগঞ্জ উপজেলা ও তাহিরপুর উপজেলা।   প্রশাসনিক এলাকা  বিশ্বম্ভরপুর উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বিশ্বম্ভরপুর থানার আওতাধীন।  ইউনিয়নসমূহ:  ১নং সলুকাবাদ  ২নং ধনপুর  ৩নং পলাশ  ৪নং ফতেপুর  ৫নং বাদাঘাট দক্ষিণ   ইতিহাস    জনসংখ্যার উপাত্ত   নদনদী বিশ্বম্ভরপুর উপজেলায় আছে জালুখালি নদী।   শিক্ষা  গুরুত্বপূর্ণ শিক্ষা প্রতিষ্ঠানসমূহ  ধনপুর সরকারি প্রাথমিক বিদ্যালয় ছাতারকোনা সরকারি প্রাথমিক বিদ্যালয় মাঝাইর সরকারি প্রাথমিক বিদ্যালয় ছাতারকোনা নুরে মদিনা মহিলা মাদ্রাসা দিগেন্দ্র বর্মন সরকারি কলেজ বিশ্বম্ভরপুর মডেল উচ্চ বিদ্যালয় পলাশ উচ্চ বিদ্যালয় সাতগাঁও উচ্চ বিদ্যালয়, শাহাপুর মুরারি চাঁদ উচ্চ বিদ্যালয়, ফতেপুর শক্তিয়ারখলা উচ্চ বিদ্যালয় ধনপুর আসমত আলী উচ্চ বিদ্যালয় কাটাখালী পাবলিক উচ্চ বিদ্যালয় বিশ্বম্ভরপুর বালিকা উচ্চ বিদ্যালয় রতারগাঁও উচ্চ বিদ্যালয় ও কলেজ মেরুয়াখলা মমিনিয়া ফাযিল (ডিগ্রী) মাদ্রাসা সাতগাঁও জামেয়া ইসলামিয়া বাগুয়া মাদ্রাসা দিঘির পাড় দাখিল মাদ্রাসা কাপনা জালালিয়া দাখিল মাদ্রাসা মাছিমপুর দাখিল মাদ্রাসা ভাদের টেক দাখিল মাদ্রাসা গাজির গাঁও অষ্টগ্রাম দাখিল মাদ্রাসা রতারগাঁও মুহিউসসুন্নাহ দাখিল মাদ্রাসা সুন্নিয়া গাওসিয়া মডেল মাদ্রাসা বাঘবেড়   অর্থনীতি    উল্লেখযোগ্য ব্যক্তিত্ব  মুফতি আবুল কালাম যাকারিয়া (১৯৫৬-২০১৯), জামেয়া কাসিমুল উলুম দরগাহ হজরত শাহজালাল-এর সাবেক মহতমিম   বিবিধ    আরও দেখুন   সুনামগঞ্জ জেলা;  সিলেট বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    বিষয়শ্রেণী:বিশ্বম্ভরপুর উপজেলা বিষয়শ্রেণী:সুনামগঞ্জ জেলার উপজেলা
মোহাম্মদ আমিরুল ইসলাম ছিলেন বাংলাদেশের শিক্ষাবিদ, গবেষক এবং বিজ্ঞানী। তিনি সেভেন সয়েল ট্র্যাক্ট ব্যবস্থাটি তৈরি করেন, যা বাংলাদেশের মাটির শ্রেণিবিন্যাস, বাংলাদেশের কৃষি ও মাটি পরিচালনার ভিত্তি।  শৈশব ও পড়ালেখা তিনি ১৯১৮ সালের ১ সেপ্টেম্বর  ব্রিটিশ ভারতের  পূর্ব বাংলার নোয়াখালী জেলাতে জন্মগ্রহণ করেন। ১৯৩৬ সালে ম্যাট্রিক পাস করেন এবং ১৯৩৮ সালে তাঁর ইন্টারমিডিয়েট পরীক্ষা দেন। ১৯৪১ সালে  ঢাকা বিশ্ববিদ্যালয় থেকে রসায়নে বিএসসি নিয়ে স্নাতক অর্জন করেন। তিনি ঢাকা বিশ্ববিদ্যালয়ের রসায়ন বিভাগের স্নাতক সম্মান শ্রেণিতে প্রথম শ্রেণি অর্জনকারী প্রথম মুসলমান ছাত্র ছিলেন। পরের বছর ঢাকা বিশ্ববিদ্যালয় থেকে এমএসসি পাস করেছেন। ১৯৪৯ সালে ক্যালিফোর্নিয়া বিশ্ববিদ্যালয় থেকে মৃত্তিকা বিজ্ঞানে পিএইচডি অর্জন করেন।  কর্মজীবন পিএইচডি শেষ করার পর তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগে সিনিয়র প্রভাষক হিসাবে যোগ দেন। ১৯৫০ থেকে ১৯৬১ সাল পর্যন্ত পূর্ব পাকিস্তান প্রাদেশিক সরকারের পক্ষে মৃত্তিকা বিজ্ঞানী হিসাবে কাজ করেছিলেন। বাংলাদেশের মাটিকে সাতটি মাটি অঞ্চলে শ্রেণিবদ্ধকরণ সহ একাধিক গুরুত্বপূর্ণ গবেষণা চালিয়েছিলেন। সেভেন সয়েল ট্র্যাক্টসকে বাংলাদেশের মাটি শ্রেণিবিন্যাসের ভিত্তি হিসাবে বিবেচনা করা হয়। ১৯৬১ থেকে ১৯৬৬ সাল পর্যন্ত তিনি মাটি জরিপ অধিদপ্তরের পরিচালক হিসাবে দায়িত্ব পালন করেছিলেন। ১৯৬৬ সালে মহাপরিচালক পদে পদোন্নতি পেয়েছিলেন। ১৯৬৭ সালে কৃষি পরিচালক নিযুক্ত হন। ১৯৭১ সালে বাংলাদেশের স্বাধীনতা অবধি পূর্ব পাকিস্তান ধান গবেষণা ইনস্টিটিউটের পরিচালক হিসাবে দায়িত্ব পালন করেছিলেন।  ১৯৭৩ থেকে ১৯৭৭ সাল পর্যন্ত বাংলাদেশ ধান গবেষণা ইনস্টিটিউট পরিচালক হিসাবে দায়িত্ব পালন করেছিলেন। বাংলাদেশ কৃষি গবেষণা পরিষদ নির্বাহী ভাইস চেয়ারম্যান হিসাবে দায়িত্ব পালন করেছেন। তিনি ১৯৭৯ সালে সরকারী চাকরি থেকে অবসর গ্রহণ করেন এবং ফ্রিল্যান্স পরামর্শদাতা হিসাবে কাজ শুরু করেন। তিনি এশিয়া ও প্রশান্ত মহাসাগরীয় অঞ্চলের সমন্বিত পল্লী উন্নয়ন কেন্দ্র, খাদ্য ও কৃষি সংস্থা নর্থ ক্যারোলাইনা স্টেট বিশ্ববিদ্যালয়, এবং জাতিসংঘ উন্নয়ন কর্মসূচী জন্য কাজ করেছেন। তিনি বাংলাদেশ অ্যাডভান্সমেন্ট অফ সায়েন্স অ্যান্ড সোয়েল সায়েন্স সোসাইটি অব বাংলাদেশ সমিতির সদস্য, বাংলাদেশ বিজ্ঞান একাডেমির ফেলো ছিলেন।  মৃত্যু ৯ ফেব্রুয়ারি ২০০১ মৃত্যুবরণ করেন।  তথ্যসূত্র  বিষয়শ্রেণী:১৯১৮-এ জন্ম বিষয়শ্রেণী:২০০১-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী বিজ্ঞানী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:নোয়াখালী জেলার ব্যক্তি বিষয়শ্রেণী:বাংলাদেশী কৃষিবিদ বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:পাকিস্তানি রসায়নবিদ বিষয়শ্রেণী:বাংলাদেশী রসায়নবিদ বিষয়শ্রেণী:বাঙালি রসায়নবিদ
ইয়ামখাম এরবোট সিংহ ভারতের মণিপুরের একজন রাজনীতিবিদ। ১৯৮০ সাল থেকে তিনি মণিপুর বিধানসভায় ভারতীয় জাতীয় কংগ্রেসের প্রার্থী হিসাবে ওয়াংখেই আসনে নির্বাচিত হন। Election Commission of India: Statistical Report, 2007 Manipur Legislative Assembly election  ২০১৬ সালের সেপ্টেম্বরে, সিংহ ভারতীয় জাতীয় কংগ্রেস ত্যাগের ঘোষণা দিয়েছিলেন এবং ২০১৭ মণিপুর বিধানসভা নির্বাচনের আগে ভারতীয় জনতা পার্টিতে যোগদান করেছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মণিপুর বিধানসভার সদস্য ১৯৮০-১৯৮৪ বিষয়শ্রেণী:মণিপুর বিধানসভার সদস্য ১৯৮৫-১৯৯০ বিষয়শ্রেণী:মণিপুরের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মণিপুরের ভারতীয় জনতা পার্টির রাজনীতিবিদ বিষয়শ্রেণী:মণিপুর বিধানসভার সদস্য ১৯৯৫-২০০০ বিষয়শ্রেণী:মণিপুর বিধানসভার সদস্য ২০০২-২০০৭ বিষয়শ্রেণী:মণিপুর বিধানসভার সদস্য ২০০৭-২০১২ বিষয়শ্রেণী:মণিপুর বিধানসভার সদস্য ২০১২-২০১৭ বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:মণিপুর বিধানসভার সদস্য ২০১৭-২০২২
হিউগো জিন নামকরণ কমিটি (HGNC) হল হিউম্যান জিনোম অর্গানাইজেশন (HUGO)-এর একটি কমিটি যা মানব জিন নামকরণের মান নির্ধারণ করে। HGNC প্রতিটি পরিচিত মানব জিনের জন্য একটি অনন্য এবং অর্থবহ নাম অনুমোদন করে, যা বিশেষজ্ঞদের পরামর্শের ভিত্তিতে নির্ধারিত হয়।  নামের পাশাপাশি, যা সাধারণত ১ থেকে ১০ শব্দের মধ্যে হয়, HGNC প্রতিটি জিনের জন্য একটি প্রতীক (সংক্ষিপ্ত অক্ষরের একটি দল) নির্ধারণ করে। একটি SI প্রতীকের মতো, একটি জিন প্রতীক একটি সংক্ষিপ্ত রূপের মতো কিন্তু এর চেয়েও বেশি, এটি একটি দ্বিতীয় অনন্য নাম যা দীর্ঘ নামের বিকল্প হিসেবে নিজেই দাঁড়াতে পারে। এটি নামের আদ্যক্ষরগুলির জন্য প্রয়োজনীয়ভাবে “দাঁড়ায় না”, যদিও অনেক জিন প্রতীক সেই উৎসকে প্রতিফলিত করে।   উদ্দেশ্য  সম্পূর্ণ জিন নাম এবং বিশেষ করে জিনের সংক্ষিপ্ত নাম ও প্রতীক প্রায়ই একটি একক জিনের জন্য নির্দিষ্ট নয়। একটি উল্লেখযোগ্য উদাহরণ হল CAP, যা ৬টি ভিন্ন জিনের যে কোনো একটির জন্য ব্যবহার করা যেতে পারে। (BRD4  , CAP1   , HACD1   , LNPEP   , SERPINB6   , এবং SORBS1   )  HGNC সংক্ষিপ্ত জিন নাম বা জিন প্রতীক, পূর্বে ব্যবহৃত বা প্রকাশিত প্রতীকের বিপরীতে, শুধুমাত্র একটি জিনের জন্য নির্দিষ্টভাবে বরাদ্দ করা হয়। এর ফলে কম প্রচলিত সংক্ষিপ্ত রূপগুলি নির্বাচিত হতে পারে, তবে এটি কোন জিনের উল্লেখ করা হয়েছে তা নিয়ে বিভ্রান্তি কমায়।   নামকরণের নির্দেশিকা  HGNC ২০২০ সালে তাদের সর্বশেষ মানব জিন নামকরণ নির্দেশিকা প্রকাশ করেছে। Bruford, Elspeth A.; Braschi, Bryony; Denny, Paul; Jones, Tamsin E. M.; Seal, Ruth L.; Tweedie, Susan (August 2020).  এগুলি সংক্ষেপে বলা যেতে পারে:   জিন প্রতীকগুলি অবশ্যই অনন্য হতে হবে  প্রতীকগুলিতে শুধুমাত্র ল্যাটিন অক্ষর এবং আরবি সংখ্যা থাকতে হবে  প্রতীকগুলিতে বিরামচিহ্ন বা “G” (জিনের জন্য) থাকা উচিত নয়  প্রতীকগুলিতে তারা যে প্রজাতিতে এনকোড করা হয়েছে তার কোনও উল্লেখ থাকবে না, যেমন “H/h” (মানুষের জন্য)  HGNC উল্লেখ করেছে যে “জিন নামকরণ নতুন প্রযুক্তির সাথে বিকশিত হওয়া উচিত বরং সীমাবদ্ধ হওয়া উচিত নয়, যেমনটি কখনও কখনও ঘটে যখন ঐতিহাসিক এবং একক জিন নামকরণ সিস্টেমগুলি প্রয়োগ করা হয়।”  HGNC নির্দিষ্ট লোকাস প্রকারগুলির জন্য নির্দেশিকাও জারি করেছে যেমন অন্তঃস্থ রেট্রোভাইরাল লোকাস, কাঠামোগত বৈচিত্র্য  এবং এবং নন-কোডিং RNA।   নামকরণ পদ্ধতি  নতুন জিন নামকরণ বরাদ্দ করার সময়, HGNC সংশ্লিষ্ট মানব জিন সম্পর্কে প্রকাশিত লেখকদের সাথে ইমেলের মাধ্যমে যোগাযোগ করার চেষ্টা করে এবং প্রস্তাবিত নামকরণের প্রতি তাদের প্রতিক্রিয়া চাওয়া হয়। HGNC সংশ্লিষ্ট মাউস এবং ইঁদুর জিনোমিক নামকরণ কমিটি, অন্যান্য ডাটাবেস কিউরেটর এবং নির্দিষ্ট জিন পরিবার বা জিন সেটের জন্য বিশেষজ্ঞদের সাথে সমন্বয় সাধন করে।   রিভিশন  জিন নাম সংশোধন প্রক্রিয়া নামকরণ প্রক্রিয়ার মতোই, তবে ঐকমত্য প্রতিষ্ঠার পরে একটি মানক জিন নাম পরিবর্তন করা বিভ্রান্তি সৃষ্টি করতে পারে, তাই এর গুরুত্ব বিতর্কিত। এই কারণে, HGNC শুধুমাত্র তখনই একটি জিনের নাম পরিবর্তন করার লক্ষ্য রাখে যখন সেই পরিবর্তনের জন্য সেই জিনের উপর কাজ করা গবেষকদের সংখ্যাগরিষ্ঠের মধ্যে ঐকমত্য পৌঁছানো যায়।   এছাড়াও দেখুন      তথ্যসূত্র    বহিঃসংযোগ      HGNC হোমপেজ  HUGO হোমপেজ  বিষয়শ্রেণী:বংশাণুবিজ্ঞান সংগঠন বিষয়শ্রেণী:যুক্তরাজ্যে বংশাণুবিজ্ঞান বিষয়শ্রেণী:জৈবিক নামকরণ বিষয়শ্রেণী:অপর্যালোচিত অনুবাদসহ পাতা
thumb|প্রাচীন হোহোকম তীরমাথা স্বস্থানিক। যথাস্থানিক বা স্বস্থানিক বিশেষণটিকে কোনও ঘটনা যে আদি অবস্থানে ঘটে, বা স্বাভাবিকভাবেই যে অবস্থানে ঘটে কিংবা যথাযথভাবেই যে অবস্থানে ঘটে, সেই অবস্থানটির সাথে কোনও কিছুর সংশ্লিষ্টতা নির্দেশ করতে ব্যবহার করা হয়। এর লাতিন প্রতিশব্দ "ইন সিতু" বা ইংরেজিতে "ইন সিটু" (In situ)। লাতিন পদবন্ধটির আক্ষরিক অর্থ "ঘটনাস্থলে"Lewis & Short Latin Dictionary বা "নির্ধারিত অবস্থানে"।Collins Latin Dictionary & Grammar এটিকে  জ্ঞানবিজ্ঞানের বিভিন্ন শাখায় বিশেষায়িত অর্থে ব্যবহার করা হতে পারে। যেমন পদার্থবিজ্ঞান, রসায়নবিদ্যা, জীববিজ্ঞান বা ভূতত্ত্বে "যথাস্থানিক" কথাটি দিয়ে কী উপায়ে কোনও পরিমাপ বা পরীক্ষা সম্পাদন করা হচ্ছে তা বোঝায়, অর্থাৎ পরীক্ষণ যন্ত্র বা পরিমাপক যন্ত্রটি যে ঘটনাটিকে পরিমাপ/পরীক্ষা করছে, সেটি যে সেই ঘটনার অকুস্থলেই অবস্থিত এবং সেটি যে বিচ্ছিন্ন বা পরীক্ষার আদি পরিস্থিতি থেকে ভিন্ন কোনও পরিস্থিতিতে অবস্থিত নয়, তা বোঝায়।  তথ্যসূত্র  বিষয়শ্রেণী:বৈজ্ঞানিক পরিভাষা বিষয়শ্রেণী:লাতিন শব্দ ও বাক্যাংশ বিষয়শ্রেণী:লাতিন আইনি পরিভাষা
একমত ( , অর্থ - সহমত) মারাঠি ভাষার একটি দৈনিক পত্রিকা যা "ইন্দো এন্টারপ্রাইজ প্রাইভেট লিমিটেড"-এর মালিকানাধীন। যার সদর দফতর মহারাষ্ট্রের লাতুরে।  একমত হ'ল মারাঠওয়াদার অন্যতম বহুল পঠিত মারাঠি দৈনিক পত্রিকা। এটি দি ইন্দো এন্টারপ্রাইজ প্রাইভেট লিমিটেড কর্তৃক ২০ আগস্ট ১৯৯১ এ চালু হয়েছিল।  সংবাদপত্রটির দুটি সংস্করণ মারাঠওয়াদা এবং সোলাপুর থেকে প্রকাশিত।   সংবাদপত্র বিন্যাস  সংবাদপত্রটি রাজনীতিতে দৃষ্টি নিবদ্ধ করে এবং নাগরিক ইস্যু এবং শিক্ষার্থীদের প্রয়োজনকে প্রাধান্য দেয়। এর তরুণ পাঠকদের কথা বিবেচনা করে, একমত তার বিন্যাস শৈলীতে পরিবর্তন আনে এবং এটি সমসাময়িক বিশ্ব, খেলাধুলা, শিক্ষা ইত্যাদি প্রচলিত নিবন্ধগুলি ছাপানো শুরু করে। এই নতুন পরিবর্তন এই সংবাদপত্রটির পাঠকদের চাহিদা পূরণের জন্য তৈরি করা হয়।  একমত পাঠকদের চমৎকার পড়ার অভিজ্ঞতা দেওয়ার জন্য পরিচিত, মূল পত্রিকার সাথে এটি পাঠকদের রবিবারের বিশেষ ক্রোড়পত্র সপ্তরং সরবরাহ করে, যাতে থাকে গল্প, নিবন্ধ এবং অঞ্চলের সর্বশেষ ঘটনা ।   বহিঃসংযোগ    একমত প্রাতিষ্ঠানিক ওয়েবসাইট  মারাঠি সংবাদপত্রের প্রচার  বিষয়শ্রেণী:মারাঠি ভাষার সংবাদপত্র বিষয়শ্রেণী:মহারাষ্ট্রের সংবাদপত্র বিষয়শ্রেণী:লাতুর জেলা
ব্রিটিশ ভারতীয়রা হল ব্রিটেনে বসবাসকারী ভারতীয় এবং ভারতীয় বংশোদ্ভূত ব্রিটিশ জনগণ।  ব্রিটিশ ভারতীয় বা ব্রিটিশ ইন্ডিয়ান্স উল্লেখ করতে পারে:  ব্রিটিশ ভারতের নাগরিক, সাধারণভাবে ভারতীয় নামে পরিচিত  ব্রিটিশ ভারত বা ভারতে ব্রিটিশ শাসনের সময়কাল বা সম্পর্কিত  ব্রিটিশ ভারতীয় সেনাবাহিনী  দ্য ব্রিটিশ ইন্ডিয়ান অ্যাসোসিয়েশন, ১৯তম ও ২০তম শতকের প্রথম দিকে ভারতের একটি রাজনৈতিক সমিতি  ব্রিটিশ ভারত মহাসাগরীয় অঞ্চল, বা জনগণ বা এর সাথে সম্পর্কিত অন্যান্য বিষয়  অ্যাংলো-ইন্ডিয়ান, মিশ্র ব্রিটিশ ও ভারতীয় বংশোদ্ভূত মানুষ
থাম্ব| একটি জৈন মন্দিরের এই চিত্রটিতে  অহিংসাই সর্বোচ্চ ধর্ম ।‌ একটি ধর্মীয় শিক্ষা রয়েছে। ' জৈন, হিন্দু এবং বৌদ্ধ ধর্মে পশু অধিকারের প্রতি সম্মান অহিংসার মতবাদ থেকে এসেছে। হিন্দুধর্ম অনুসারে প্রাণীদের মধ্যে মানুষের মতোই একটি আত্মা থাকে। যখন সংবেদনশীল প্রাণী (দেহ) মারা যায়, তারা আবার মানুষ বা পশু হিসাবে পুনর্জন্ম লাভ করতে পারে। এই বিশ্বাসের ফলে অনেক হিন্দু নিরামিষ ভোজন অনুশীলন করে। জৈনরা অহিংসার মতবাদের কঠোর ব্যাখ্যার উপর ভিত্তি করে নিরামিষবাদকে বাধ্যতামূলক করে। মহাযান বৌদ্ধধর্ম অনুসারেও প্রাণী হত্যা নিষিদ্ধ, তাই বৌদ্ধরাও একইভাবে নিরামিষ চর্চা করে।   জৈন ধর্ম  ভারতের প্রায় প্রতিটি জৈন সম্প্রদায় আহত এবং পরিত্যক্ত প্রাণীদের যত্ন নেওয়ার জন্য পশু হাসপাতাল প্রতিষ্ঠা করেছে। অনেক জৈনও কসাইখানা থেকে পশু উদ্ধার করে।   হিন্দুধর্ম  হিন্দুধর্ম শেখায় যে ঈশ্বরের একটি অংশ সমস্ত জীবন্ত বস্তুর মধ্যে থাকে, যা আত্মাকে গঠন করে। এজন্য পশুদের প্রতি শ্রদ্ধা ও শ্রদ্ধা শেখানো হয়।  হিন্দুধর্মে বাঘ, হাতি, ইঁদুর এবং বিশেষ করে গরু সহ অনেক প্রাণীকে পূজা করা হয়।  মোহনদাস করমচাঁদ গান্ধী সমস্ত জীবন্ত জিনিসের প্রতি সহানুভূতির জন্য বিখ্যাত - তিনি প্রাণী পরীক্ষা এবং প্রাণি নিষ্ঠুরতার বিরুদ্ধে সমর্থন করেছিলেন।   মহাযান বৌদ্ধধর্ম   মহাযান বৌদ্ধধর্ম শিক্ষা দেয় যে "আমরা কেবল তখনই আমাদের কষ্ট থেকে মুক্তি পেতে পারি যদি আমরা অন্যদের উপর তা চাপিয়ে দেওয়া এড়াতে পারি। মহাযান বৌদ্ধরা এই লক্ষ্যে নিরামিষ অনুশীলন করে।   আরও দেখুন    ইসলাম ও প্রাণি  খ্রিস্টান নিরামিষভোজী   তথ্যসূত্র   বিষয়শ্রেণী:পশু অধিকার এবং ধর্ম বিষয়শ্রেণী:হিন্দুধর্ম ও গরু বিষয়শ্রেণী:হিন্দু ধর্মতত্ত্ব বিষয়শ্রেণী:বৌদ্ধধর্মে প্রাণী বিষয়শ্রেণী:জৈন নীতিশাস্ত্র বিষয়শ্রেণী:জৈন দার্শনিক ধারণা
ব্যাসতীর্থ (খ্রিঃ ১৪৬০ – ১৫৩৯) বা ব্যাসরাজ বা চন্দ্রিকাচার্য ছিলেন হিন্দু দার্শনিক, পণ্ডিত, বিতর্কবিদ, ভাষ্যকার ও কবি, এবং যিনি মধবাচার্যের দ্বৈত ক্রমের বেদান্তের অন্তর্গত। বিজয়নগর সাম্রাজ্যের পৃষ্ঠপোষক সাধক হিসাবে, ব্যাসতীর্থ দ্বৈতের স্বর্ণযুগের অগ্রভাগে ছিলেন যেটি দ্বান্দ্বিক চিন্তাধারায় নতুন বিকাশ, পুরন্দর দাস এবং কনক দাসের মতো কবিদের অধীনে হরিদাস সাহিত্যের বৃদ্ধি এবং দ্বৈত উপমহাদেশের প্রশস্ত বিস্তার দেখেছিল। তার তিনটি পোলেমিক্যাল থিমযুক্ত ডক্সোগ্রাফিক রচনা ন্যায়ামৃত, তৎপর্য চন্দ্রিকা এবং তর্ক তাণ্ডব (একত্রে ব্যাসত্রয় নামে পরিচিত) অদ্বৈত-এ বিশ্বকোষীয় উপ-দর্শনের পরিসরের নথিভুক্ত ও সমালোচনা করেছে, দর্শনদ্বৈত, মহাযান বৌদ্ধধর্ম, মীমাংসা ও ন্যায়, অভ্যন্তরীণ দ্বন্দ্ব ও ভ্রান্তি প্রকাশ করে। তার ন্যায়ামৃত সারা দেশে অদ্বৈত সম্প্রদায়ের মধ্যে উল্লেখযোগ্য আলোড়ন সৃষ্টি করেছিল যার জন্য মধুসূদন সরস্বতী তার পাঠ্য অদ্বৈতসিদ্ধির মাধ্যমে খন্ডন করার প্রয়োজন ছিল। তাকে প্রহ্লাদের অংশ হিসেবে বিবেচনা করা হয়।  ব্রাহ্মণ পরিবারে যতিরাজ হিসেবে জন্মগ্রহণ করেন, ব্রাহ্মণ্যতীর্থ, আবুরের মঠের ধর্মগুরু, তার উপর অভিভাবকত্ব গ্রহণ করেন এবং তার শিক্ষার তত্ত্বাবধান করেন। তিনি কাঞ্চিতে হিন্দুধর্মের ছয়টি গোঁড়া দর্শন এবং পরবর্তীকালে মুলবাগালে শ্রীপাদরাজের অধীনে দ্বৈত দর্শন অধ্যয়ন করেন, শেষ পর্যন্ত তিনি পদের পদাধিকারী হন। তিনি চন্দ্রগিরিতে সলুব নরসিংহদেব রায়ের আধ্যাত্মিক উপদেষ্টা হিসেবে কাজ করেছিলেন যদিও তার সবচেয়ে উল্লেখযোগ্য সম্পর্ক ছিল তুলু রাজা কৃষ্ণদেব রায়ের সাথে। পরবর্তীদের রাজকীয় পৃষ্ঠপোষকতায়, ব্যাসতীর্থ তার বিতর্কিত ট্র্যাক্টের মাধ্যমে এবং কর্নাটকী শাস্ত্রীয় ভক্তিমূলক গান এবং কৃতীদের মাধ্যমে সাধারণ মানুষের জীবনে দ্বৈতকে পণ্ডিত বৃত্তে ব্যাপকভাবে সম্প্রসারণ করেছিলেন। এই বিষয়ে, তিনি কৃষ্ণের ছদ্মনামে বেশ কয়েকটি কীর্তন রচনা করেছেন। তাঁর বিখ্যাত রচনাগুলি হল কৃষ্ণনী বেগানে, দসারেন্দ্রে পুরন্দর, কৃষ্ণকৃষ্ণ এন্ডু, ওলাগ সুলভবো এবং আরও অনেক। রাজনৈতিকভাবে, ব্যাসতীর্থ বেটাকোন্ডার মতো গ্রামে সেচ ব্যবস্থার উন্নয়ন এবং বেঙ্গালুরু ও মহীশূরের মধ্যে নতুন বিজিত অঞ্চলে বেশ কয়েকটি বায়ু মন্দির প্রতিষ্ঠার জন্য দায়ী ছিলেন যাতে কোনো বিদ্রোহ দমন করা যায় এবং সাম্রাজ্যে তাদের একীভূতকরণ সহজতর হয়।  দ্বৈত চিন্তাধারায় তাঁর অবদানের জন্য, তিনি, মাধব ও জয়তীর্থের সাথে, দ্বৈত (মুনিত্রয়) এর তিন মহান সাধু বলে বিবেচিত হন। পণ্ডিত সুরেন্দ্রনাথ দাশগুপ্ত উল্লেখ করেছেন, "ব্যাস-তীর্থের দ্বারা প্রদর্শিত তীব্র দ্বান্দ্বিক চিন্তাধারার যৌক্তিক দক্ষতা ও গভীরতা ভারতীয় চিন্তার সমগ্র ক্ষেত্রে প্রায় অতুলনীয়।" টীকা  তথ্যসূত্র  উৎস     বহিঃসংযোগ  Biography of Vyasatirtha  Bhedojjivana (Sanskrit text) Tarka Tandava (Sanskrit text) Nyayamrta and Advaitasiddhi Tatparya Chandrika (Sanskrit text)  বিষয়শ্রেণী:দ্বৈত দার্শনিক বিষয়শ্রেণী:কর্ণাটকের সঙ্গীতজ্ঞ বিষয়শ্রেণী:কর্ণাটকের ইতিহাস বিষয়শ্রেণী:দ্বৈত বেদান্ত বিষয়শ্রেণী:মাধব ধর্মীয় নেতা বিষয়শ্রেণী:মধ্ব ব্রাহ্মণ বিষয়শ্রেণী:১৫শ শতাব্দীর ভারতীয় দার্শনিক
ব্যাঙ্গালোর বিশ্ববিদ্যালয় (বিইউ) ভারতের কর্ণাটকের ব্যাঙ্গালোর শহরের একটি রাজ্য সরকারি বিশ্ববিদ্যালয়। এটি ১৯৬৪ সালে প্রতিষ্ঠিত হয়। বেঙ্গালুরু বিশ্ববিদ্যালয় কর্তৃক ১৩৩ টি স্নাতক কলেজ অনুমোদিত রয়েছে।  বিশ্ববিদ্যালয়টি ভারতীয় বিশ্ববিদ্যালয়সমূহের সমিতি (এআইইউ) ও কমনওয়েলথ বিশ্ববিদ্যালয় সমিতির (এসিইউ) একটি অংশ, এবং বিশ্ববিদ্যালয় মঞ্জুরি কমিশন (ইউজিসি) দ্বারা অনুমোদিত। ব্যাঙ্গালোর বিশ্ববিদ্যালয় নতুন গ্রেডিং (মান) ব্যবস্থার অধীনে ২০১৬ সালে ন্যাক দ্বারা "এ" গ্রেডে স্বীকৃত হয়েছিল। ব্যাঙ্গালোর বিশ্ববিদ্যালয়ের কিছু মহাবিদ্যালয় নিয়ে ২০১৭ সালে বেঙ্গালুরু সিটি বিশ্ববিদ্যালয় ও বেঙ্গালুরু নর্থ বিশ্ববিদ্যালয় প্রতিষ্ঠা করা হয়েছিল।  তথ্যসূত্র  বহিঃসংযোগ   দাপ্তরিক ওয়েবসাইট   বিষয়শ্রেণী:ব্যাঙ্গালোর বিশ্ববিদ্যালয় বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৪-এ মহীশূর রাজ্যে প্রতিষ্ঠিত বিষয়শ্রেণী:১৯৬৪-এ প্রতিষ্ঠিত বিশ্ববিদ্যালয় ও কলেজ
কলিকাতা স্কুল-বুক সোসাইটি বা ক্যালকাটা স্কুল-বুক সোসাইটি (Calcutta School Book Society) ১৮১৭ খ্রিস্টাব্দের ৪ঠা জুলাই স্কুল পর্যায়ের ছাত্র-পাঠ্যপুস্তক রচনার জন্য কলকাতায় স্থাপিত হয়।  প্রতিষ্ঠানটির মূল উদ্যোক্তা ও প্রাণপুরুষ ছিলেন ডেভিড হেয়ার। পাশ্চাত্য শিক্ষার বিস্তারে সহায়তা করার জন্য বাংলা ও ইংরেজি ভাষায় পাঠ্যপুস্তক রচনা, প্রকাশ ও বিতরণের উদ্দেশ্যে তিনি এই প্রতিষ্ঠান গড়ে তোলেন। শিক্ষার প্রসারের জন্য jejbehhs কম খরচে অথবা বিনামূল্যে ছাত্র-ছাত্রীদের বিতরনের জন্য এই প্রতিষ্ঠান প্রচুর পাঠ্যপুস্তক প্রকাশ করে। এই প্রস্তাব প্রকাশের দায়িত্ব পায় 'শ্রীরামপুর মিশন প্রেস' সহ একাধিক প্রেস। এদের মধ্যে উল্লেখযোগ্য হল হিন্দুস্থানী প্রেস, পার্শিয়ান প্ৰেস, সংস্কৃত প্ৰেস ইত্যাদি৷ সোসাইটির গঠনতন্ত্র অনুযায়ী ব্যবস্থাপনা পরিষদের ২৪ জন সদস্যের মধ্যে ১৬ জন ছিলেন ইউরোপীয় ও আটজন ভারতীয় এবং দুজন সেক্রেটারির মধ্যে একজন ইউরোপীয় ও একজন ভারতীয় । ভারতীয়দের মধ্যে ছিলেন মৌলভি আমিনুল্লাহ, মৌলভি করম হোসাইন, মৌলভি আবদুল ওয়াহিদ, মৌলভি আবদুল হামিদ, মৃত্যুঞ্জয় বিদ্যালঙ্কার, তারিণীচরণ মিত্র, রাধাকান্ত দেব ও রামকমল সেন। এফ আর্ভিং ও তারিণীচরণ সোসাইটির সেক্রেটারির দায়িত্ব পালন করেন।  এই প্রতিষ্ঠান প্রথমদিকে যে সমস্ত গ্রন্থ প্রকাশ করে সেগুলি হল-  নীতিকথা (১৮১৮)  মনোরঞ্জনেতিহাস (১৮১৯)  হিতোপদেশ (১৮১৯) এছাড়া প্রতিষ্ঠানটি ১৮২২ খ্রিস্টাব্দে রেভারেন্ড লসন ও ডবলিউ এইচ পিয়ার্স-এর সম্পাদনায় পশ্বাবলী নামক মাসিক পত্রিকা প্রকাশ করে।   পরবর্তীতে সোসাইটির সভ্যরা দেখলেন দেশের স্কুল-পাঠশালা সংস্কার না করলে তাদের উদ্দেশ্য বাস্তবায়িত হবে না। ১৮১৮ খ্রিস্টাব্দের ২৪ জুলাই সোসাইটির একজন বৈঠকে পাঠশালার সংস্কার ও দ্রুত উন্নতির জন্য আলাদা করে গঠিত হয় ক্যালকাটা স্কুল সোসাইটি। আদর্শমানের শিক্ষাপ্রতিষ্ঠান গড়ে তোলাও ছিল অন্যতম প্রয়াস। সেই প্রয়াসেই ১৮১৮ খ্রিস্টাব্দে তৈরি হয় শ্রীরামপুর ব্যাপটিস্ট মিশন কলেজ,দু'বছর পর কলকাতার 'বিশপস্ কলেজ'।  তথ্যসূত্র  বিষয়শ্রেণী:বাংলার নবজাগরণ বিষয়শ্রেণী:১৮১৭-এ ব্রিটিশ ভারতে প্রতিষ্ঠিত বিষয়শ্রেণী:কলকাতা ভিত্তিক সংগঠন বিষয়শ্রেণী:ভারতের বই প্রকাশনা কোম্পানি বিষয়শ্রেণী:কলকাতা ভিত্তিক কোম্পানি
আবদুল হামিদ খান ইউসফজয়ী (১৮৪৯ - ১৯১০) ছিলেন একজন বাঙালি কবি, লেখক এবং সাংবাদিক।   প্রারম্ভিক জীবন  হামিদ ১৮৪৯ সালে টাঙ্গাইল জেলার কালিহাতি উপজেলার চারন গ্রামে জন্মগ্রহণ করেন। তার পিতার নাম শওহার আলী।   কর্মজীবন  হামিদ ১৮৮৬ সালে ‘আহমদী’ নামে একটি পাক্ষিক পত্রিকা সম্পাদনা করেছেন। পরবর্তীতে এর নাম পরিবর্তন করে ‘নবরত্ন’ করা হয়। করটীয়ার জমিদার মাহমুদ আলী খান পন্নীর সহযোগীতায় তার প্রতিষ্ঠিত ‘মাহমুদীয়া’ প্রেস থেকে পত্রিকাটি প্রকাশিত হত। তার প্রথম কাব্যগ্রন্থ ‘উদাসী’ ১৯০০ সালে প্রকাশিত হয়। প্রেম বিষয়ক এ গ্রন্থটিতে উদাসী, কিরণপ্রভা এবং অরুণ ভাতি নামে তিনটি কাব্য কাহিনী রয়েছে। তার লেখাসমূহে সমকালীন সমাজের দুঃখ দুর্দশার উল্লেখ পাওয়া যায়।   প্রকাশিত গ্রন্থ  তার অন্যান্য প্রকাশিত গ্রন্থগুলো হলোঃ   প্রেমিক উদাসী বজ্রবালা  অরুণ ভাতি কিরুণ প্রভা  হৃদয় উদ্যান  বিরাট সঙ্গীত  আরব কাণ্ড  মহাসংবাদ  হামিদ ১৯১০ সালে মৃত্যুবরণ করেন।   তথ্যসূত্র   বিষয়শ্রেণী:টাঙ্গাইল জেলার ব্যক্তি বিষয়শ্রেণী:১৮৪৯-এ জন্ম বিষয়শ্রেণী:১৯১০-এ মৃত্যু বিষয়শ্রেণী:বাঙালি লেখক বিষয়শ্রেণী:১৮৪৫-এ জন্ম বিষয়শ্রেণী:১৯১৫-এ মৃত্যু বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি বিষয়শ্রেণী:আফগান বংশোদ্ভূত বাংলাদেশী ব্যক্তি